Luister: Peter Hain maak stem dik teen renosterstroperyArgieffoto: Reint Dykema Die verhandeling in diereprodukte en stropery is ekonomie op sy eie, dit vergelyk goed met die handel van dwelm, wapens en selfs geldwassery, lewer ŉ ongelooflike $230 miljard (sowat R343 biljoen) per jaar op. Op sy dag was lord Peter Hain ŉ kampvegter teen apartheid en ŉ Britse kabinetsminister, en nou veg hy steeds vir geregtigheid in Suid-Afrika. Hy het sy stem intussen gevoeg by dié van talle omgewingsaktiviste wat pleit om die bewaring van Afrika se natuurlewe. Hain, wat beslis meer bekend is vir sy nie-fiksie van ŉ politieke aard, het met sy eerste spanningsverhaal, The Rhino Conspiracy, die kollig vierkantig geplaas op hoe korrupsie in die politieke arena die hande van renosterstropers en wildlewehandelaars versterk. Hain het met Maroela Media oor The Rhino Conspiracy gesels. Hy verduidelik waarom hy die boek as ŉ spanningsverhaal aangepak het en glo daar is hoop in die stropingskrisis van die natuurlewe in Afrika. Lord Peter Hain het met Maroela Media gesels oor sy boek “The Rhino Conspiracy”. (Foto: UK Parliament/Jonathan Ball Publishers)